**Bácsalmás Város Önkormányzata Képviselő-testületének**

**4/2015. (II. 27.) önkormányzati rendelete**

**a szociális ellátásokról**

Bácsalmás Város Önkormányzatának Képviselő-testülete az Alaptörvény 32 Cikk (2) bekezdésében foglalt eredeti jogalkotói hatáskörben, a szociális igazgatásról és szociális ellátásokról szóló 1993. évi III. törvény 10. § (1) bekezdésében, a 25. § (3) bekezdés b) pontjában, 32. § (1) bekezdés b) pontjában, 45. § (1) bekezdésében, 48. § (4) bekezdésében, 58/B. § (2) bekezdésében, 60. § (3) és (4) bekezdésében, 62. § (2) bekezdésében, 92. § (1) bekezdés a) és b) pontjában, (2) bekezdésében, 115. § (3) bekezdésében,132. § (4) bekezdés d) és g) pontjában foglalt felhatalmazás alapján, az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva, valamint Bácsalmás Város Képviselő-testülete és Szervei Szervezeti és Működési Szabályzatáról szóló 12/2019. (X. 31.) önkormányzati rendelet 1. melléklet 1.2.h) pontjában, a 3.1.k) pontjában, valamint a 2.b) pontjában biztosított véleményezési jogkörében eljáró Humánpolitikai Bizottság, Pénzügyi és Fejlesztési Bizottság, valamint Jogi és Ügyrendi Bizottság véleményének kikérésével, Bácsszőlős, Csikéria, Katymár, Kunbaja, Madaras, Mátételke, Tataháza községek Képviselő-testületei hozzájárulásával a következőket rendeli el:[[1]](#footnote-1)

**I. Fejezet**

**Általános rendelkezések**

**1. A rendelet célja**

**1. §**

A rendelet célja, hogy meghatározza Bácsalmás Város Önkormányzata által biztosított szociális ellátásokat, az ellátásokra való jogosultság feltételeit, az eljárási szabályokat, valamint az igényérvényesítés garanciáit.

**2. A rendelet hatálya**

**2. §[[2]](#footnote-2)**

(1) A rendelet hatálya kiterjed a bácsalmási lakóhellyel vagy tartózkodási hellyel rendelkező, a szociális igazgatásról és szociális ellátásokról szóló 1993. évi III. törvény (a továbbiakban: Szt.) 3. § (1)-(3) bekezdésében, valamint a 7. § (2) bekezdésében meghatározott személyekre.

(2) Támogató szolgáltatás esetében az ellátás területi hatálya: Bácsalmás, Bácsszőlős, Csikéria, Katymár, Kunbaja, Madaras, Mátételke, Tataháza közigazgatási területe.

**3. Értelmező rendelkezések**

**3. §**

A rendelet alkalmazásában

1. család: a szociális igazgatásról és szociális ellátásokról szóló 1993. évi III. törvény 4. § (1) bekezdés c) pontja szerinti család,

2. egyedülálló: az Szt. 4. § (1) bekezdés l) pontjában meghatározott személy,

3. egyedül élő: az Szt. 4. §(1) bekezdés e) pontjában meghatározott személy,

4. gyermek: A Polgári Törvénykönyvről szóló 2013. évi V. törvény 2:10. § (1) bekezdése szerinti kiskorú,

5. háztartás: az Szt. 4. § (1) bekezdés f) pontja szerinti személyek közössége,

6. jövedelem: az Szt. 4. § (1) bekezdés a) pontja szerinti jövedelem,

7. vagyon: az Szt. 4. § (1) bekezdés b) pontjában meghatározott vagyon.

**4. Általános eljárási rendelkezések**

**4. §**

**(**1) Bácsalmás Város Önkormányzata által nyújtott e rendeletben meghatározott feltételek szerint megállapított pénzbeli és természetbeni ellátások formái:

a) rendkívüli települési támogatás (természetben is nyújtható)

b) lakhatási támogatás (pénzben vagy természetben nyújtható ellátás)

c) köztemetés (természetben nyújtható ellátás)

(2) A képviselő-testület által átruházott hatáskörben, szociális rászorultság esetén a jogosult részére a polgármester

a) dönt a települési támogatás iránti kérelmek elbírálásáról,

b) köztemetés elrendeléséről, a temetési költségek megtérítésének részletekben történő megfizetésének engedélyezéséről, elengedéséről,

c) dönt a jogosulatlanul és rosszhiszeműen felvett települési támogatás megtérítésének elengedéséről vagy részletekben történő megfizetéséről.

(3) A képviselő-testület által átruházott hatáskörben a Humánpolitikai Bizottság dönt az önkormányzat által fenntartott alapszolgáltatási központ intézményvezetőjének döntését vitató kérelmek elbírálásáról.

**5. §**

(1)[[3]](#footnote-3) A rendkívüli települési támogatás és a lakhatási támogatás iránti kérelmet az arra rendszeresített formanyomtatványon kell benyújtani a Bácsalmási Közös Önkormányzati Hivatal Szociális és Hatósági Osztályánál (a továbbiakban: Hivatal). A Hivatal gondoskodik a formanyomtatvány elérhetőségének biztosításáról elektronikusan az önkormányzat honlapján és papír alapon a Hivatalban ügyfélfogadási időben.

(2) A jövedelemigazolásra elfogadható okmány vagy annak másolata

a) munkabérből származó jövedelem esetén a munkáltató által kiállított (1) bekezdésben meghatározott jövedelemigazolás nyomtatvány,

b) munkanélküli ellátás esetén az illetékes munkaügyi központ által kiállított igazolás,

c) nyugdíj, nyugdíjszerű ellátások esetén a nyugdíjfolyósító szerv által tárgyévre kiadott nyugdíjösszesítő és nyugdíjszelvény vagy nyugdíjösszesítő és bankszámlakivonat,

d) őstermelő esetén a bevételről vezetett dokumentum, vagy az állami adóhatóság által lezárt adóévről kiállított igazolás,

e) vállalkozásból származó jövedelem esetén lezárt adóévről az állami adóhatóság által kiadott igazolás, a le nem zárt időszakra vonatkozóan könyvelői igazolás vagy a vállalkozó nyilatkozata,

f) tartásdíj esetén a felvett vagy megfizetett tartásdíj összegét igazoló postai szelvény, bankszámlakivonat vagy átvételi elismervény, ezek hányában a tartásdíj jogosultjának nyilatkozata,

g) ösztöndíjról a közép-, vagy felsőoktatási intézmény által kiállított igazolás, bankszámlakivonat vagy az utalást igazoló elektronikus nyilvántartásból kinyomtatott adattartalom,

h) az a)-g) pontba nem tartozó jövedelem esetén a jövedelem típusának megfelelő igazolás.

(3) A kérelemhez csatolni kell

a) a gyermek elhelyezése valamint gyámrendelés tárgyában hozott bírósági, illetve gyámhatósági döntést, továbbá a gyámhatóságokról valamint a gyermekvédelmi és gyámügyi eljárásról szóló 149/1997. (IX.10.) Korm. rendelet 18. § (2) bekezdésében meghatározott jegyzőkönyvet,

b) 30 napnál nem régebbi igazolást a 18. életévét betöltött, önálló jövedelemmel nem rendelkező, a nappali oktatás munkarendje szerint tanulmányokat folytató fiatal felnőtt tanulói vagy hallgatói jogviszonyáról.

(4) Ha a kérelemhez csatolandó okmányok vagy igazolások

a) nem állnak rendelkezésre,

b) beszerzése nehézségekbe ütközik, vagy hosszabb időt vesz igénybe,

és a sürgős intézkedés szükségessége áll fenn, mert a késedelem emberi életet, egészséget vagy testi épséget veszélyeztetne, a kérelmező írásban tett nyilatkozata is elfogadható.

(5) A Hivatal a kérelmező által közölt adatokat, tényeket és a szociális helyzetét környezettanulmány felvétele során ellenőrizheti.

(6) A természetbeni juttatás pénzegyenértékben történő kifizetése az önkormányzat és a szolgáltató közötti közvetlen elszámolás útján, ha ez nem lehetséges, a gyermekjóléti szolgálat kijelölt családgondozójának közreműködésével – a kifizetés hitelt érdemlő bizonyításának terhe mellett – történik.

**6. §**

(1) A megállapított pénzbeli szociális ellátás kifizetése a (2)-(3) bekezdés kivételével a Hivatal házi pénztárából történik.

(2) A jogosult kérelmére a pénzbeli szociális ellátás az általa megjelölt pénzintézetnél vezetett bankszámlájára utalható.

(3) Postai úton kell folyósítani az pénzbeli szociális ellátást, ha a jogosult személyes megjelenését akadályozó körülmény miatt a postai úton történő folyósítást kifejezetten kéri.

(4) A lakhatási támogatást a jogosultság megállapításától kezdődően minden hónap 5. napjáig kell folyósítani.

# II. Fejezet

# Pénzbeli ellátások

**5. Rendkívüli települési támogatás**

**7. §**

(1)[[4]](#footnote-4) Rendkívüli települési támogatásra jogosult az a személy, akinek a családjában a 1 főre jutó jövedelem nem haladja meg a szociális vetítési alap összegének 130 %-át, egyedül élő esetében a szociális vetítési alap összegének 150 %-át, kivéve a R.) 7. § (2) bekezdése b) pontját, amelyben az 1 főre jutó jövedelem nem haladja meg a szociális vetítési alap összegének 230 %-át, egyedül élő esetében a szociális vetítési alap összegének 250 %-át.

(2)[[5]](#footnote-5) Rendkívüli települési támogatás különösen

*a)* betegség miatt, gyógyszerköltséghez,

*b)* gyermek gyógykezeléséhez,

*c)* temetési költségekhez,

*d)* családot ért elemi kár elhárításához,

*e)* a válsághelyzetben lévő várandós anya gyermekének megtartásához,

*f)* iskoláztatáshoz,

*g)* a gyermek fogadásának előkészítéséhez,

*h)* a nevelésbe vett gyermek családjával való kapcsolattartásához,

*i)* a gyermek családba való visszakerülésének elősegítéséhez kapcsolódó kiadásokhoz –

*j)* vagy a gyermek hátrányos helyzete miatt

igényelhető.

(3)[[6]](#footnote-6) A rendkívüli települési támogatás esetenkénti összege a (2) bekezdés

*a)* a) pontja esetén legfeljebb 6 000 Ft,

*b)* b) pontja esetén gyermekenként 6 000 Ft

*c)* c) pontja esetén 10 000 Ft,

*d)* d) pontja esetén legfeljebb 50 000 Ft,

*e)* e)-j) pontja esetén legfeljebb gyermekenként 6 000 Ft,

*f)* az a)-e) pontokban nem szereplő egyéb, létfenntartást veszélyeztető körülmény esetén legfeljebb 6000 Ft.

(4) Létfenntartást veszélyeztető rendkívüli élethelyzet fennállása esetén a krízishelyzet elhárítása érdekében a kérelmező és családja jövedelmi és vagyoni viszonyaitól függetlenül is nyújtható rendkívüli települési támogatás, melynek összege legfeljebb 50 000 Ft.

(5) Létfenntartást veszélyeztető rendkívüli élethelyzet kialakulásának okai különösen:

a) elemi kár,

b) haláleset,

c) rendszeres pénzbeli ellátás kifizetése a jogosultság megállapításának elhúzódása miatt késik,

d) a kérelmező vagy családtagja sérelmére elkövetett bűncselekmény vagy szabálysértés miatt anyagi kár keletkezése,

e) előre nem látható események miatt jelentkező kiadás, amely a kérelmező és családja létfenntartását veszélyeztetik.

(6) A rendkívüli települési támogatás iránti kérelem benyújtásakor

a) a gyógyszerköltséget a gyógyszertár igazolásával,

b) az egészségügyi szolgáltatás igénybevételét háziorvosi, vagy az érintett egészségügyi szolgáltató igazolásával,

c) az elhalálozást halotti anyakönyvi kivonattal,

d) az elhunyt személy eltemettetését a temetés költségeiről a rendkívüli települési támogatást kérelmező nevére kiállított számlák eredeti példányával,

e) a tanulói, hallgatói jogviszonyt az oktatási intézmény igazolásával,

f) a várandósságot orvosi igazolással vagy terhességi kiskönyvvel,

g)[[7]](#footnote-7) az illetékes foglalkoztatási osztállyal történő együttműködést a foglalkoztatási osztály által kiadott igazolással

kell bizonyítani.

(7)[[8]](#footnote-8)

(8) A rendkívüli települési támogatás természetben is nyújtható különösen élelmiszercsomag, tűzifa formájában.

**6. Lakhatási támogatás**

**8. §**

(1) Az önkormányzat a lakhatáshoz kapcsolódó, egyes rendszeres kiadások viseléséhez lakhatási támogatást nyújt a szociálisan rászoruló háztartások részére.

(2)[[9]](#footnote-9) A lakhatási támogatás

a) villanyáram díjának támogatásához, vagy

b) gázfogyasztás költségeinek viseléséhez, vagy

c) tüzelőanyag vásárlásához, vagy

d) víz- és csatornadíj támogatáshoz

igényelhető a kérelmező nyilatkozata szerint.

(3) A (2) bekezdés c) pontja esetében a lakhatási támogatás természetbeni ellátásként is nyújtható tűzifa formájában.

(4)[[10]](#footnote-10) Lakhatási támogatásra jogosult az a személy, aki életvitelszerűen Bácsalmáson él és a háztartásában az 1 főre jutó jövedelem nem haladja meg a szociális vetítési alap összegének 250 %-át, valamint a háztartás tagjai vagyonnal nem rendelkeznek. A Hivatal a kérelmező településen történő életvitelszerű élését ellenőrizheti.

(5)[[11]](#footnote-11) A lakhatási támogatás havi összegét a háztartásban élők 1 főre jutó jövedelme alapján az 4. melléklet alapján kell megállapítani.

(6) A lakhatási támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. Külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(7) A lakhatási támogatásra jogosultat a támogatás a kérelem benyújtása hónapjának első napjától illeti meg. A támogatást egy évre kell megállapítani.

(8) Ha a lakhatási támogatásban részesülő személy lakcíme megváltozik a támogatás időtartama alatt, vagy a jogosult meghal, a változás, illetve a haláleset hónapjára járó támogatást az önkormányzat teljes összegben folyósítja, de a támogatás további folyósítását meg kell szüntetni.

(9) A lakhatási támogatást jogosulatlanul és rosszhiszeműen igénybevevővel szemben az Szt. 17. § (1)-(3), és (5) bekezdése szerint kell eljárni.

**III. Fejezet**

**Természetbeni ellátások**

**7. Köztemetés**

**9. §**

**(1)**[[12]](#footnote-12)A köztemetés költségeinek megtérítése alól mentesíteni kell azt az eltemettetésre köteles személyt, akinek a családjában az egy főre jutó jövedelem nem haladja meg az szociális vetítési alap összegének 100 %-át, egyedül élő személy esetében a 150 %-át.

**(2)**[[13]](#footnote-13)A köztemetés költségei 50 %-ának erejéig mentesülhet a költségek megtérítése alól az az eltemettetésre köteles személy, akinek a családjában az egy főre jutó jövedelem nem haladja meg a szociális vetítési alap összegének a 200 %-át, egyedül élő személy esetén 250 %-át.

**(3) A temetési költségek megtérítésére köteles személy részére maximum tizenkét havi részletfizetési lehetőség biztosítható.**

**(4) Az első részlet visszafizetésének határideje a részletfizetést megállapító határozat jogerőre emelkedését követő hónap 15. napja.**

**IV. Fejezet**

**Személyes gondoskodást nyújtó ellátások**

**8. Személyes gondoskodást nyújtó ellátásokra vonatkozó általános rendelkezések**

**10. §**

(1) Az önkormányzat által személyes gondoskodást nyújtó ellátások formái: étkeztetés, házi segítségnyújtás, családsegítő szolgáltatás, tanyagondnoki szolgáltatás, támogató szolgáltatás, nappali ellátás Idősek Klubja keretében.

(2) Az önkormányzat a személyes gondoskodást nyújtó ellátásokat Bácsalmás Város Önkormányzatának Alapszolgáltatási Központja (a továbbiakban: alapszolgáltatási központ) keretében biztosítja. Az alapszolgáltatási központ ellátási területe:

a) a b) pontban foglaltak kivételével Bácsalmás város közigazgatási területe,

b)[[14]](#footnote-14) a támogató szolgáltatás esetében: Bácsalmás, Bácsszőlős, Csikéria, Katymár, Kunbaja, Madaras, Mátételke, Tataháza közigazgatási területe.

(3) A személyes gondoskodást nyújtó ellátások iránti kérelmeket az alapszolgáltatási központ vezetőjénél kell benyújtani - a családsegítő szolgáltatás iránti kérelem kivételével, külön jogszabályban meghatározott formanyomtatványon. A kérelemhez csatolni kell az igény elbírálásához szükséges jövedelemnyilatkozatot, egészségügyi állapotra hivatkozásnál a háziorvos igazolását a kérelmező általános egészségi állapotáról. Az alapszolgáltatási központ által nyújtott szolgáltatások igénybevételére vonatkozó szabályokat a 9/1999. (XI. 24.) SzCsM rendelet tartalmazza.

(4) A kérelmek elbírálása az alapszolgáltatási központ vezetőjének hatáskörébe tartozik.

(5)[[15]](#footnote-15) Az alapszolgáltatási központ vezetője a kérelmet beérkezése napján nyilvántartásba veszi, s e naptól számított 8 napon belül a döntéséről értesíti a kérelmezőt (törvényes képviselőt).

(6) Ha az ellátást igénylő illetőleg törvényes képviselője az intézmény vezetője által hozott döntést vitatja, az arról szóló értesítés kézhezvételétől számított 8 napon belül az önkormányzat képviselő-testületéhez fordulhat. Ilyen esetben átruházott hatáskörben a Humánpolitikai Bizottság - határozattal - dönt az érdekképviseleti fórum és az intézmény vezetőjének írásos véleményének birtokában. A bizottság I. fokú határozata ellen a határozat kézhezvételét követő 15 napon belül fellebbezést lehet benyújtani a képviselő-testülethez.

(7) Az egyes ellátások tekintetében az intézményi térítési díjakat a képviselő-testület külön rendeletben szabályozza.

(8) Az ellátásokért fizetendő személyi térítési díjak megállapítása az intézményvezető hatáskörébe tartozik. Ha a térítési díjra kötelezett a személyi térítési díj összegét vitatja, az intézményvezető értesítését követő 8 napon belül az önkormányzathoz fordulhat. Ilyen esetben átruházott hatáskörben a Humánpolitikai Bizottság - határozattal - dönt, mely határozat ellen a kézhezvételtől számított 15 napon belül fellebbezést lehet benyújtani a képviselő-testülethez. A személyi térítési díj speciális szabályait az egyes ellátási formákra vonatkozó rendelkezések tartalmazzák.

(9) Ha az ellátásra jogosult bármely ok miatt az ellátást nem kívánja igénybe venni, azt az intézményvezetőnek a távolmaradást megelőző 2 munkanappal be kell jelenteni. Ennek elmulasztása esetén a térítési díjfizetésre kötelezett a fizetési kötelezettség alól a távolmaradás kezdetétől számított 3. munkanaptól mentesül.

(10)[[16]](#footnote-16) Az intézményvezető megtagadhatja a napi ellátást annak, aki:

a) Idősek Klubja esetén: az intézmény házirendjének szabályait nem tartja be.

b) étkeztetés lakcímre szállítással: az élelem házhozszállítása, illetve egyéb szolgáltatás nyújtása során a megbeszélt időpontban nem tartózkodik otthon, mások ellátásának rendjét zavarja.

(11) Az intézményvezető - az intézmény szakmai munkájának eredményességéről - évente egy alkalommal beszámol a képviselő-testületnek.

(12)[[17]](#footnote-17) Étkeztetés és házi segítségnyújtás, valamint a bölcsődei ellátás esetében az intézményvezető külön eljárás nélkül, haladéktalanul gondoskodik az intézményi ellátásról, ha a gondoskodás hiánya a rászoruló életét, testi épségét veszélyezteti.

(13)[[18]](#footnote-18) Az e rendeletben szabályozott ellátások megszüntethetők az Szt. 100-102. §-a, valamint a Gyvt. 37/A. §-a szerinti esetekben.

(14)[[19]](#footnote-19) Az intézményvezető és az ellátott közötti megállapodás megkötésekor az Szt. 94/C. §-ában foglaltakat kell figyelembe venni.

**9. Személyes gondoskodást nyújtó ellátások jogosultsági feltétele, térítési díjkedvezmények**

**11. §**

(1)[[20]](#footnote-20) Az étkeztetés szociális rászorultságának feltétele, hogy a szociális étkezést igénylő

a) személyi azonosításra alkalmas okmány bemutatásával igazolja, hogy 62 éven felüli, vagy

b) háziorvosi igazolás alapján egészségügyi állapotra vonatkozó igazolással, vagy

c) háziorvosi, kezelőorvosi, vagy korházi osztályos orvos igazolása alapján fogyatékosságban, pszichiátriai vagy szenvedélybetegségben szenved, vagy

d) népesség-nyilvántartás, illetve környezettanulmány alapján hajléktalannak minősül, vagy

e)[[21]](#footnote-21) jövedelme a szociális vetítési alap összegét nem éri el és együttműködik az illetékes foglalkoztatási osztállyal.”

(2)[[22]](#footnote-22) Az étkezésért fizetendő személyi térítési díjat az alábbiak figyelembevételével kell megállapítani:

a)[[23]](#footnote-23) Az étkeztetésért fizetendő személyi térítési díjat az 5. melléklet figyelembevételével kell megállapítani.

b) Az étel házhoz szállítása esetén a kiszállítás díjára kedvezmény nem állapítható meg.

c)[[24]](#footnote-24) Létfenntartást súlyosan veszélyeztető életkörülmények (R. 7. § (5)), továbbá a család és gyermekjóléti szolgálat javaslata esetén az étkeztetés térítésmentesen biztosítható az arra rászoruló személy részére.

**12. §[[25]](#footnote-25)**

(1) A házi segítségnyújtásért (szociális segítés, személyi gondozás) fizetendő személyi térítési díjat a 6. melléklet figyelembevételével kell megállapítani.

(2) Létfenntartást súlyosan veszélyeztető életkörülmények (R. 7. § (5)) esetén a házi segítségnyújtás térítésmentesen biztosítható az arra rászoruló személy részére.”

**13. §[[26]](#footnote-26)**

(1) A tanyagondnok a külterületen élő lakosság életkörülményeinek javítása érdekében a közvetlen, személyes szolgáltatások közül az alábbi alapfeladatokat látja el:

a) közreműködés

aa) a szociális étkeztetésben az intézményvezető munkaszervezési intézkedései szerint,

ab) a házi segítségnyújtásban (bevásárlás, gyógyszerkiváltás, postai küldemények feladása),

ac) közösségi és szociális információk szolgáltatásában,

b) egészségügyi ellátáshoz való hozzájutás biztosítása:

ba) külterületen élő betegek háziorvosi rendelésre, a helyi járóbeteg-szakellátásra történő szállítása,

bb) gyógyszerkiváltás, gyógyászati segédeszközök beszerzése,

c) óvodáskorú, iskoláskorú gyermekek szállítása óvodába, iskolába, egyéb gyermekszállítás,

(2) A tanyagondnok által a külterületen élő lakosság életkörülményeinek érdekében a közvetett, személyes szolgáltatások közül az alábbi kiegészítő feladatokat látja el:

a) közösségi, művelődési, sport- és szabadidős tevékenységek szervezése, segítése

b) egyéni, hivatalos ügyek intézésének segítése, lakossági igények továbbítása,

c) egyéb lakossági szolgáltatások biztosításában való közreműködés (pl.: háztartási gépek javíttatása, gázpalack csere)

d) egyéb szociális és gyermekjóléti alapszolgáltatások biztosításában való közreműködés

(3) A tanyagondnok által biztosított közvetett szolgáltatások:

a) ételszállítás köznevelési intézményekbe

b) önkormányzati információs közvetítése a lakosság részére,

c) külterületen élő lakosság körében felmerülő igények, problémák közvetítése az önkormányzat felé,

d) a tanyagondnoki szolgálat működtetésével kapcsolatos teendők ellátása

e) a felsorolt közvetett szolgáltatások a szolgáltatásnyújtás 50 %-át tehetik ki”

(4) A tanyagondnoki szolgáltatás térítésmentes.

(5) Ha az (1) bekezdés aa) és ab) pontjaiban foglalt szociális alapellátási feladatokat az alapszolgáltatási központ a tanyagondnok közreműködésével látja el, a szolgáltatások után fizetendő személyi térítési díjat e rendeletben meghatározott kedvezmények figyelembevételével kell meghatározni.

(6) A tanyagondnok tevékenysége Bácsalmás külterületen élő lakosságára terjed ki. Bácsalmás külterületi lakosságszáma 400 fő alatti. Külterületek megnevezése: Óalmás, Ószőlők, Telekiszőlők, Dobokanagyjárás, Kunbajapuszta, Szászitelep.

(7) A tanyagondnok tevékenységi naplója vezetése során a szolgáltatást igénybe vevő aláírása nem szükséges.

**14. §**

(1) A támogató szolgáltatás célja fogyatékos személyek lakókörnyezetében történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

(2) Támogató szolgáltatás keretében igénybevett személyi segítés esetén a személyi térítési díjat az alábbiak figyelembevételével kell megállapítani:

a)[[27]](#footnote-27) Szociális rászorultság fennállása esetén a személyi térítési díjat a 7. melléklet alapján kell megállapítani.

b) A személyi segítésen belül a mentális gondozást és a támogató szolgáltatást igénybe vevők részére szervezett klubfoglalkozás térítésmentesen vehető igénybe.

c) Tartási szerződést kötött személy esetében, személyi segítő szolgáltatás igénybevétele esetén személyi térítési díjkedvezmény nem nyújtható.

d)[[28]](#footnote-28) A szociálisan nem rászorult, de fogyatékos személyek esetében a személyi segítés igénybevételekor a szolgáltatás intézményi térítési díjával azonos összegű személyi térítési díj állapítható meg.

(3)[[29]](#footnote-29) Támogató szolgáltatás keretében igénybe vett szállítás esetén a személyi térítési díjat az alábbiak figyelembevételével kell megállapítani:

a)[[30]](#footnote-30) A szolgáltatásra szociálisan rászoruló személyek esetében a személyi térítési díjat a 8. melléklet alapján kell megállapítani.

b)[[31]](#footnote-31) A szállító szolgáltatás és a szállító szolgáltatáshoz kapcsolódó személyi segítés igénybevételénél a szociálisan rászorult, 18 év alatti súlyosan fogyatékos személy a Bácsalmás közigazgatási területén kívüli egészségügyi és tanintézménybe való szállítást térítésmentesen veheti igénybe.

c)[[32]](#footnote-32) A szállító szolgáltatás igénybevételénél a szociálisan rászorult, l8 év feletti súlyosan fogyatékos személy a Bácsalmás közigazgatási területén kívüli egészségügyi és tanintézménybe valamint nappali foglalkoztatóba történő szállítást további kedvezményként 50 %-os mérsékléssel veheti igénybe.

d)[[33]](#footnote-33) A szolgáltatásra szociálisan nem rászoruló személyek esetében a személyi térítési díjat a 9. melléklet alapján kell megállapítani.

(4) Személyi segítés igénybevételekor a (2) bekezdésben foglaltakon túl térítésmentes a szolgáltatás az alábbi esetekben:

a) a szociálisan rászorult súlyos fogyatékos személy személyi higiénés, életviteli, élet-fenntartási szükségleteinek kielégítése céljából, otthonában nyújtott személyi segítés,

b) a szociálisan rászorult súlyos fogyatékos személy mentális gondozása.

(5)[[34]](#footnote-34) Szállító szolgáltatás igénybevételénél a (3) bekezdésben foglaltak figyelembevételével megállapított személyi térítési díj 50 %-kal tovább csökkenthető az alábbi esetekben:

a) Bácsalmás város közigazgatási területén belül a szociálisan rászorult súlyos fogyatékos személy háziorvosi rendelőbe, egyéb egészségügyi intézményekbe és szociális szolgáltatásokhoz való hozzájutás érdekében történt szállításkor az érintett személy lakóhelye – intézmény − lakóhely közötti útvonalra,

b) Bácsalmás város közigazgatási területén belül a szociálisan rászorult súlyosan fogyatékos személy tanulmányai folytatásához oktatási-nevelési intézménybe történő szállításakor az érintett személy lakóhelye-intézmény-lakóhely közötti útvonalra,

c) Bácsalmás város közigazgatási területén belül a szociálisan rászorult súlyos fogyatékos személy munkahelyre történő szállításakor az érintett személy lakóhelye vagy csomópont-munkahely- lakóhely vagy csomópont közötti útvonalra,

d) a szociálisan rászorult súlyos fogyatékos személyek csoportos - 5-8 főig - részvétele esetén szabadidős, kulturális, művészeti, sport tevékenységekben való részvétel elősegítése érdekében történő szállításkor az érintett lakóhelye- célállomás-lakóhely közötti útvonalra,

e)[[35]](#footnote-35) a szociálisan nem rászorult személyek esetében az Alapszolgáltatási Központ keretében működő idősek nappali ellátásában részesülő személy intézménybe történő szállításakor az érintett személy lakóhely - intézmény - lakóhely útvonalra számított kilométerdíja.

**15. §**

(1) Az Idősek Klubja a szociális és mentális támogatásra szoruló, önmaguk ellátására részben képes időskorúak napközbeni gondozására szolgál.

(2) Az Idősek Klubjába felvehető az a 18. életévét betöltött személy is, aki egészségi állapotára figyelemmel az (1) bekezdésben meghatározott támogatásra szorul.

(3) Nem vehető fel az Idősek Klubjába az, aki mozgáskorlátozottsága vagy egyéb betegsége miatt sem egyedül, sem segítséggel nem tud a klubba elmenni, aki fertőző beteg, kórokozó hordozó, továbbá az, aki bármely okból a közösségi életvitelre alkalmatlan.

(4)[[36]](#footnote-36) A klubtagság határozatlan időre szól, de évenként felül kell vizsgálni.

(5) Meg kell szüntetni a tagságot a házirend szabályainak súlyos megszegése, a többi klubtag nyugalmának megzavarása miatt, továbbá a jogosult kérelme esetén.

(6) A személyi térítési díjat étkezés igénybevétele és az intézményben tartózkodás esetén az alábbiak figyelembevételével kell megállapítani:

a)[[37]](#footnote-37) A személyi térítési díjat étkezés igénybevétele és az intézményben tartózkodás estén a 10. melléklet alapján kell megállapítani.

b) Étkezés nélküli szolgáltatás esetén személyi térítési díj nem állapítható meg.

**10. Szociálpolitikai Kerekasztal**

**16. §**

(1) Bácsalmás Város Önkormányzata helyi szociálpolitikai kerekasztalt hoz létre, különösen a szolgáltatástervezési koncepció megvalósulásának, végrehajtásának folyamatos figyelemmel kísérésére.

(2)[[38]](#footnote-38) A Szociálpolitikai Kerekasztal tagjai:

a) Bácsalmás Város Önkormányzatának polgármestere

b) Bácsalmási Közös Önkormányzati Hivatal jegyzője

c) Humánpolitikai Bizottság elnöke

d) alapszolgáltatási központ vezetője

e) történelmi egyházak helyi vezető személyiségei

f) Őszikék Nyugdíjas Klub vezetője

(3) A Szociálpolitikai Kerekasztal vezetője a Humánpolitikai Bizottság elnöke

(4) A Szociálpolitikai Kerekasztal szükség szerint, de évente legalább egy alkalommal ülést tart.

(5) A Szociálpolitikai Kerekasztal véleményezi a helyi szociálpolitikai és gyermekvédelmi koncepciókat, értékeli és elemzi a helyi szociálpolitikai tevékenységet (szolgáltatási típusok, formák, helyi ellátórendszer értékelése, elemzése).

(6) A Szociálpolitikai Kerekasztal akkor határozatképes, ha tagjainak több mint fele jelen van. Véleményét, javaslatait szavazat-többséggel alakítja ki.

**V. Fejezet**

**Záró rendelkezések**

**17. §**

(1) Ez a rendelet 2015. március 1-jén lép hatályba.

(2) Hatályát veszti Bácsalmás Város Önkormányzata Képviselő-testületének a szociális igazgatásról és szociális ellátásokról szóló 30/2013. (XII. 20.) önkormányzati rendelete.

 Németh Balázs Patocskai Ibolya

 polgármester jegyző

Záradék:

Megalkotta Bácsalmás Város Önkormányzatának Képviselő-testülete a 2015. február 24-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján,

2015. február 27-én.

 Patocskai Ibolya

 jegyző

*1. melléklet a 4/2015. (II. 27.) önkormányzati rendelethez[[39]](#footnote-39)*

*2. melléklet a 4/2015. (II. 27.) önkormányzati rendelethez[[40]](#footnote-40)*

*3. melléklet a 4/2015. (II. 27.) önkormányzati rendelethez[[41]](#footnote-41)*

*4.**melléklet a 4/2015. (II. 27.) önkormányzati rendelethez[[42]](#footnote-42)*

**Lakhatási támogatás**

|  |  |  |
| --- | --- | --- |
|  | A | B |
| 1 | Háztartásban élők 1 főre jutó jövedelme | Támogatás havi összege |
| 2 | 0-28500 | 4000 |
| 3 | 28501-42750 | 3500 |
| 4 | 42751-57000 | 3000 |
| 5 | 57001-71250 | 2500 |

*5.**melléklet a 4/2015. (II. 27.) önkormányzati rendelethez[[43]](#footnote-43)*

**Étkeztetés személyi térítési díja**

|  |  |  |  |
| --- | --- | --- | --- |
|  | A | B | C |
| 1 | Besorolási kategória | Személyi térítési díjalapjaként megállapítotthavi jövedelem (Ft) | Étkezésért fizetendő személyitérítési díj (Ft/ellátási nap)kiszállítási díj nélkül |
| 2 | 1. | 0 - 35 000 | térítésmentes |
| 3 | 2. | 35 001 - 70 000 | 430 |
| 4 | 3. | 70 001 - 100 000 | 680 |
| 5 | 4. | 100 001 - 130 000 | 850 |
| 6 | 5 | 130 001 - | 1100 |

*6.**melléklet a 4/2015. (II. 27.) önkormányzati rendelethez[[44]](#footnote-44)*

**Házi segítségnyújtás térítési díja**

|  |  |  |  |  |
| --- | --- | --- | --- | --- |
|  | A | B | C | D |
| 1 | Besorolási kategóriák | Ellátás típusa | Személyi térítési díjalapjaként megállapítotthavi jövedelem (Ft) | Gondozási díj(Ft/óra) |
| 2 | 1. | Szociális segítés | 0 - 35 000 | térítésmentes |
| 3 | 35 001- | 450 |
| 4 | 2 | Személyi gondozás | 0 - 35 000 | térítésmentes |
| 5 | 35 001- | 450 |

*7.**melléklet a 4/2015. (II. 27.) önkormányzati rendelethez[[45]](#footnote-45)*

**Támogató szolgáltatás díja szociális rászorultság fennállása esetén**

|  |  |  |  |
| --- | --- | --- | --- |
|  | A | B | C |
| 1 | Besorolási kategóriák | Igénybevevő havi jövedelme (Ft) | Gondozási díj(Ft/óra) |
| 2 | 1. | 0 - 35 000 | térítésmentes |
| 3 | 2. | 35 001 - 70 000 | 300 |
| 4 | 3. | 70 001 - | 390 |

*8.**melléklet a 4/2015. (II. 27.) önkormányzati rendelethez[[46]](#footnote-46)*

**Támogató szolgáltatás keretében igénybe vett szállítás személyi térítési díja szociális rászorultság esetén**

|  |  |  |  |
| --- | --- | --- | --- |
|  | A | B | C |
| 1 | Besorolási kategóriák | Személyi térítési díj alapjaként megállapított havi jövedelem (Ft) | Szállítási díj(Ft/km) |
| 2 | 1. | 0 - 35 000 | térítésmentes |
| 3 | 2. | 35 001 – 70 000 | 100 |
| 4 | 3. | 70 001 -  | 120 |

*9. melléklet a 4/2015. (II. 27.) önkormányzati rendelethez[[47]](#footnote-47)*

**Támogató szolgáltatás keretében igénybe vett szállítás személyi térítési díja szociálisan nem rászorultak esetén**

|  |  |  |  |
| --- | --- | --- | --- |
|  | A | B | C |
| 1 | Besorolási kategóriák | Személyi térítési díj alapjaként megállapított havi jövedelem (Ft) | Szállítási díj(Ft/km) |
| 2 | 1. | 0 - 35 000 | térítésmentes |
| 3 | 2. | 35 001 – 70 000 | 200 |
| 4 | 3. | 70 001 - 100 000 | 270 |
| 5 | 4. | 100 001 - | 390 |

*10. melléklet a 4/2015. (II. 27.) önkormányzati rendelethez[[48]](#footnote-48)*

**Intézményben tartózkodás esetén az étkeztetés személyi térítési díja**

|  |  |  |  |
| --- | --- | --- | --- |
|  | A | B | C |
| 1 | Besorolási kategóriák | Személyi térítési díj alapjaként megállapított havi jövedelem (Ft) | Étkezésért fizetendőszemélyi térítési díj(Ft/ellátási nap) |
| 2 | 1. | 0 - 35 000 | térítésmentes |
| 3 | 2. | 35 001 - 70 000 | 430 |
| 4 | 3. | 70 001 - 100 000 | 680 |
| 5 | 4. | 100 001- 130 000 | 850 |
| 6 | 5. | 130 001 - | 1100 |

*11. melléklet a 4/2015. (II. 27.) önkormányzati rendelethez[[49]](#footnote-49)*

**Támogató szolgáltatás díja szociálisan nem rászorultak esetén**

|  |  |  |  |
| --- | --- | --- | --- |
|  | A | B | C |
| 1 | Besorolási kategóriák | Igénybevevő havi jövedelme (Ft) | Gondozási díj(Ft/óra) |
| 2 | 1. | 0 - 35 000 | térítésmentes |
| 3 | 2. | 35 001 - 70 000 | 900 |
| 4 | 3. | 70 001 - | 1800 |

1. A bevezetőt módosította: 16/2021. (IX. 29.) önkormányzati rendelet 1 §. Hatályos: 2021. X. 1-től. [↑](#footnote-ref-1)
2. Módosította: 16/2021. (IX. 29.) önkormányzati rendelet 2. §. Hatályos: 2021. X. 1-től. [↑](#footnote-ref-2)
3. Megállapította: 15/2016. (VI. 29.) önkormányzati rendelet 1.§. Hatályos: 2016. VII. 1-től. [↑](#footnote-ref-3)
4. Megállapította: 4/2018. (III. 29.) önkormányzati rendelet 1. §. Hatályos: 2018. IV. 1-től. A 7. § (1) bekezdése a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 1. §-ával megállapított szöveg

. [↑](#footnote-ref-4)
5. Módosította: 16/2021. (IX. 29.) önkormányzati rendelet 3. §. Hatályos: 2021. X. 1-től. [↑](#footnote-ref-5)
6. Módosította: 16/2021. (IX. 29.) önkormányzati rendelet 3. §. Hatályos: 2021. X. 1-től. [↑](#footnote-ref-6)
7. Megállapította: 4/2018. (III. 29.) önkormányzati rendelet 2. §. Hatályos: 2018. IV. 1-től. [↑](#footnote-ref-7)
8. Hatályon kívül helyezte: 16/2021. (IX. 29.) önkormányzati rendelet 5. §. Hatálytalan: 2021. X. 1-től. [↑](#footnote-ref-8)
9. Megállapította: 4/2018. (III. 29.) önkormányzati rendelet 3. §. Hatályos: 2018. IV. 1-től. [↑](#footnote-ref-9)
10. Megállapította: 5/2019. (III. 28.) önkormányzati rendelet 1. §. Hatályos: 2019. IV. 1-től. A 8. § (4) bekezdése a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 2. §-ával megállapított szöveg. [↑](#footnote-ref-10)
11. Megállapította: 2/2017. (I. 31.) önkormányzati rendelet 1. §. Hatályos: 2017. II. 1-től. [↑](#footnote-ref-11)
12. A 9. § (1) bekezdése a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 3. §-ával megállapított szöveg. [↑](#footnote-ref-12)
13. A 9. § (1) bekezdése a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 3. §-ával megállapított szöveg. [↑](#footnote-ref-13)
14. Megállapította: 4/2018. (III. 29.) önkormányzati rendelet 4. §, 5/2020. (III. 16.) önkormányzati rendelet 1. §. Hatályos: 2020. IV. 1-től. [↑](#footnote-ref-14)
15. Megállapította: 4/2018. (III. 29.) önkormányzati rendelet 5. §. Hatályos: 2018. IV. 1-től. [↑](#footnote-ref-15)
16. Megállapította: 4/2018. (III. 29.) önkormányzati rendelet 6. §. Hatályos: 2018. IV. 1-től [↑](#footnote-ref-16)
17. Beiktatta: 16/2021. (IX. 29.) önkormányzati rendelet 4. §. Hatályos: 2021. X. 1-től. [↑](#footnote-ref-17)
18. Beiktatta: 16/2021. (IX. 29.) önkormányzati rendelet 4. §. Hatályos: 2021. X. 1-től. [↑](#footnote-ref-18)
19. Beiktatta: 8/2022. (VI. 1.) önkormányzati rendelet 1. §. Hatályos: 2022. VI. 2-től. [↑](#footnote-ref-19)
20. Megállapította: 4/2018. (III. 29.) önkormányzati rendelet 7. §. Hatályos: 2018. IV. 1-től. [↑](#footnote-ref-20)
21. A 11. § (1) bekezdés e) pontja a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 4. §-ával megállapított szöveg. [↑](#footnote-ref-21)
22. Módosította: 9/2016. (III. 30.) önkormányzati rendelet 1. §. Hatályos: 2016. IV. 1-től. [↑](#footnote-ref-22)
23. Módosította: 2/2017. (I. 31.) önkormányzati rendelet 2. §. Hatályos: 2017. II. 1-től. [↑](#footnote-ref-23)
24. Megállapította: 4/2018. .(III. 29.) önkormányzati rendelet 8. §. Hatályos: 2018. IV. 1-től. [↑](#footnote-ref-24)
25. Módosította: 9/2016. (III. 30.) önkormányzati rendelet 2. §, 2/2017. (I. 31.) önkormányzati rendelet 3. §, 4/2018. (III. 29.) önkormányzati rendelet 8. §. Hatályos: 2018. IV. 1-től. [↑](#footnote-ref-25)
26. Megállapította: 4/2018. (III. 29.) önkormányzati rendelet 10. §. Hatályos: 2018. IV. 1-től. [↑](#footnote-ref-26)
27. Megállapította: 2/2017. (I. 31.) önkormányzati rendelet 4. §. Hatályos: 2017. II. 1-től. [↑](#footnote-ref-27)
28. Megállapította: 4/2018. (III. 29.) önkormányzati rendelet 11. §. Hatályos: 2018. IV. 1-től. [↑](#footnote-ref-28)
29. Megállapította: 7/2015. (III. 31.) önkormányzati rendelet 1. §. Hatályos: 2015. IV. 1-től. [↑](#footnote-ref-29)
30. Megállapította: 2/2017. (I. 31.) önkormányzati rendelet 5. §. Hatályos: 2017. II. 1-től. [↑](#footnote-ref-30)
31. Megállapította: 4/2018. (III. 29.) önkormányzati rendelet 12. §, 5/2020. (III. 16.) önkormányzati rendelet 2. §. Hatályos: 2020. IV. 1-től. [↑](#footnote-ref-31)
32. Megállapította: 4/2018. (III. 29.) önkormányzati rendelet 13. §. Hatályos: 2018. IV. 1-től. [↑](#footnote-ref-32)
33. Megállapította: 2/2017. (I. 31.) önkormányzati rendelet 6. §. Hatályos: 2017. II. 1-től. [↑](#footnote-ref-33)
34. Megállapította: 4/2018. (III. 29.) önkormányzati rendelet 14. §. Hatályos: 2018. IV. 1-től. [↑](#footnote-ref-34)
35. Megállapította: 4/2018. (III. 29.) önkormányzati rendelet 15. §. Hatályos: 2017. IV. 1-től. [↑](#footnote-ref-35)
36. Megállapította: 4/2018. (III. 29.) önkormányzati rendelet 16. §. Hatályos: 2018. IV. 1-től. [↑](#footnote-ref-36)
37. Megállapította: 2/2017. (I. 31.) önkormányzati rendelet 7. §. Hatályos: 2017. II. 1-től. [↑](#footnote-ref-37)
38. Megállapította: 4/2018. (III. 29.) önkormányzati rendelet 17. §. Hatályos: 2018. IV. 1-től. [↑](#footnote-ref-38)
39. Hatályon kívül helyezte: 15/2016. (VI. 29.) önkormányzati rendelet 2. § (2). Hatálytalan: 2016. VII. 1-től. [↑](#footnote-ref-39)
40. Hatályon kívül helyezte: 15/2016. (VI. 29.) önkormányzati rendelet 2. § (2). Hatálytalan: 2016. VII. 1-től. [↑](#footnote-ref-40)
41. Hatályon kívül helyezte: 15/2016. (VI. 29.) önkormányzati rendelet 2. § (2). Hatálytalan: 2016. VII. 1-től. [↑](#footnote-ref-41)
42. Beiktatta: 2/2017. (I. 31.) önkormányzati rendelet 8. § a). Hatályos: 2017. II. 1-től. [↑](#footnote-ref-42)
43. Beiktatta: 2/2017. (I. 31.) önkormányzati rendelet 8. § b), módosította: 5/2020. (III. 16.) önkormányzati rendelet 3. §., módosította: 14/2022 (IX. 28.) 1. §., módosította: 19/2022 (XI. 30.) 1. § (1) bekezdés Hatályos: 2023. I. 1-től. Az 5. melléklet a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (1) bekezdésével megállapított szöveg.

. [↑](#footnote-ref-43)
44. Beiktatta: 2/2017. (I. 31.) önkormányzati rendelet 8. § c), módosította: 5/2020. (III. 16.) önkormányzati rendelet 4. §., módosította: 14/2022 (IX. 28.) 2. §. Hatályos: 2022. X. 1-től Hatályos: 2020. IV. 1-től. A 6. melléklet Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (2) bekezdésével megállapított szöveg. [↑](#footnote-ref-44)
45. Beiktatta: 2/2017. (I. 31.) önkormányzati rendelet 8. § d). módosította: 14/2022 (IX. 28.) 3. §. Hatályos: 2022. X. 1-től. A 7. melléklet Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (3) bekezdésével megállapított szöveg. [↑](#footnote-ref-45)
46. Beiktatta: 2/2017. (I. 31.) önkormányzati rendelet 8. § e). módosította: 14/2022 (IX. 28.) 4. §. Hatályos: 2022. X. 1-től. A 8. melléklet Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (4) bekezdésével megállapított szöveg. [↑](#footnote-ref-46)
47. Beiktatta: 2/2017. (I. 31.) önkormányzati rendelet 8. § f), módosította: 5/2020. (III. 16.) önkormányzati rendelet 5. §. módosította: 14/2022 (IX. 28.) 5. §. Hatályos: 2022. X. 1-től. A 9. melléklet Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (5) bekezdésével megállapított szöveg. [↑](#footnote-ref-47)
48. Beiktatta: 2/2017. (I. 31.) önkormányzati rendelet 8. § g), módosította: 5/2020. (III. 16.) önkormányzati rendelet 6.§. módosította: 14/2022 (IX. 28.) 6. §, módosította: 19/2022 (XI. 30.) 1. § (2) bekezdés, Hatályos: 2023. I. 1-től. A 10. melléklet Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (6) bekezdésével megállapított szöveg. [↑](#footnote-ref-48)
49. A 11. mellékletet a Bácsalmás Város Önkormányzata Képviselő-testületének 5/2023. (III. 29.) önkormányzati rendelete 5. § (7) bekezdése iktatta be. [↑](#footnote-ref-49)